(2)

It-Tabella C hija sostitwita b’dan li ġej: “Tabella C Xogħol Kategorija ta’ xogħol Kodiċi(*)

Kolonni Grupp ta’ informazzjoni Ġenerali Total tax-xogħol fl-azjenda (xogħol agrikolu u xogħol għal OGA direttament relatati mal-azjenda) Sehem tax-xogħol għal OGA direttament relatati mal-azjenda Numru ta’ persuni Sess Sena tat-twelid Taħriġ agrikolu tal-maniġer Ħin maħdum fis-sena Għadd ta’ Unitajiet ta’ Xogħol fis-Sena (AWU) % tal-ħin maħdum fis-sena % tal-AWU P G B T Y1 W1 Y2 W2 Numru sħiħ Daħħal il-kodiċi Erba’ ċifri Daħħal il-kodiċi (sigħat) (AWU) % % UR Mhux imħallas, regolari UC Mhux imħallas, każwali - - - - - - PR Imħallas, regolari PC Imħallas, każwali - - - - - -

Kodiċi(*) Deskrizzjoni Grupp P G B T Y1 W1 Y2 W2 10 Detentur(i)/maniġer(s) UR - - 20 Detentur(i)/mhux maniġer(s) UR - - - 30 Maniġer(s)/mhux detentur(i) UR - - 40 Konjuġi/sħab tad-detentur(i) UR - - - 50 Oħrajn UR, PR - - - 60 Xogħol każwali UC, PC - - - - - - 70 Maniġers oħra PR - - It-terminu “xogħol” jinkludi l-persuni kollha involuti f’xogħol fl-azjenda agrikola matul is-sena kontabilistika. Madankollu, mhumiex inklużi l-persuni li jkunu wettqu dan ix-xogħol f’isem persuna jew impriża oħra (kuntratt ta’ xogħol agrikolu, li l-kostijiet tagħhom jidhru fit-Tabella H bil-kodiċi 1020). Fil-każ ta’ assistenza reċiproka bejn l-azjendi, fejn din l-assistenza tkun tikkonsisti fi skambju ta’ xogħol, u l-assistenza riċevuta tkun fil-prinċipju ekwivalenti għall-assistenza mogħtija, il-ħin maħdum mill-ħaddiema tal-azjenda agrikola u kwalunkwe paga relatata jiġu speċifikati fil-prospett tal-azjenda agrikola. Xi kultant l-assistenza riċevuta tiġi kkumpensata b’assistenza ta’ xorta oħra (pereżempju għajnuna fl-għamla ta’ xogħol tiġi kkumpensata bil-provvista ta’ makkinarju). Meta l-iskambju ta’ servizzi jkun fuq skala limitata, ma jiġi indikat xejn fuq il-prospett tal-azjenda agrikola (fl-eżempju mogħti hawn fuq, l-għajnuna riċevuta ma tidhirx bħala parti mix-xogħol; madakollu, il-kostijiet tal-makkinarju jinkludu l-kostijiet involuti biex wieħed ipoġġi t-tagħmir għad-dispożizzjoni ta’ ħaddieħor). F’każijiet eċċezzjonali, meta l-iskambju ta’ servizzi jkun fuq skala kbira, il-proċedura tkun waħda minn dawn li ġejjin: (a) l-assistenza riċevuta bħala xogħol tiġi kkumpensata b’servizz ta’ xorta oħra (pereżempju l-provvista ta’ makkinarju): il-ħin tax-xogħol li wieħed jagħmel jiġi rreġistrat bħala xogħol imħallas f’azjenda agrikola (il-gruppi PR jew PC, skont jekk il-ħaddiema ġewx impjegati fl-azjenda agrikola fuq bażi regolari jew le); il-valur tal-assistenza mogħtija tiġi rreġistrata kemm bħala produzzjoni fil-kategorija korrispondenti f’tabelli oħra (f’dan l-eżempju, “Xogħol b’kuntratt” bil-kodiċi 2010 fit-tabella L) kif ukoll bħala kost (“Pagi u sigurtà soċjali” bil-kodiċi 1010 fit-tabella H); (b) l-assistenza mogħtija bħala xogħol tiġi kkumpensata b’servizz ta’ xorta oħra (pereżempju l-provvista ta’ makkinarju): f’din is-sitwazzjoni l-ħin tax-xogħol ipprovdut u kwalunkwe paga relatata ma jiġux ikkunsidrati; il-valur tas-servizz riċevut jiġi rreġistrat bħala input fil-grupp korrispondenti f’tabella oħra (f’dan l-eżempju, “Xogħol b’kuntratt u kiri ta’ makkinarju” bil-kodiċi 1020 fit-tabella H). Trid issir distinzjoni bejn il-gruppi ta’ informazzjoni u l-kategoriji ta’ xogħol li ġejjin: C.UR. Xogħol regolari mhux imħallas Xogħol mhux imħallas jew xogħol b’inqas remunerazzjoni (fi flus jew in natura) mill-ammont li normalment jitħallas għas-servizzi pprovduti (jenħtieġ li tali ħlas ma jidhirx fil-kostijiet tal-azjenda agrikola) u li matul is-sena kontabilistika jkun sar għal minn tal-inqas ġurnata sħiħa fil-ġimgħa (eskluż il-btajjel normali). Madankollu, persuna impjegata regolarment, iżda li għal raġunijiet speċjali, tkun ġiet impjegata fl-azjenda agrikola għal perjodu limitat biss fis-sena kontabilistika, tiġi rreġistrata (għall-għadd ta’ sigħat maħduma effettivament) bħala xogħol regolari. Jistgħu jinqalgħu l-każijiet li ġejjin jew oħrajn simili: (a) kundizzjonijiet speċjali ta’ produzzjoni fl-azjenda agrikola li minħabba fihom ma jkunx hemm xogħol matul is-sena: pereżempju l-azjendi taż-żebbuġ jew tal-inbid, u l-azjendi agrikoli speċjalizzati fit-tismin staġonali tal-annimali jew fil-produzzjoni tal-frott u tal-ħxejjex fil-miftuħ; (b) assenza mix-xogħol għajr minħabba btajjel normali, pereżempju servizz militari, mard, aċċidenti, maternità, liv estiż, eċċ.; (c) wieħed jibda, jew jieqaf, jaħdem mal-azjenda; (d) waqfien totali tax-xogħol fl-azjenda minħabba kawżi aċċidentali (għargħar, nirien, eċċ.). Hemm il-kategoriji li ġejjin: C.UR.10. Detentur(i)/maniġer(s) Persuna li terfa’ r-responsabbiltà ekonomika u ġuridika għall-azjenda u tieħu ħsieb il-ġestjoni tagħha ta’ kuljum. Fil-każ tal-mezzadrija, min iwettaq il-mezzadrija jiġi indikat bħala id-detentur/il-manager. C.UR.20. Detentur(i)/mhux maniġer(s) Persuna li terfa’ r-responsabbiltà ekonomika u ġuridika għall-azjenda mingħajr ma tieħu ħsieb il-ġestjoni tagħha ta’ kuljum. C.UR.30 Maniġer(s)/mhux detentur(i) Persuna li tieħu ħsieb il-ġestjoni ta’ kuljum tal-azjenda mingħajr ma terfa’ r-responsabbiltà ekonomika u ġuridika għaliha. C.UR.40. Konjuġi/sħab tad-detentur(i) C.UR.50. Xogħol regolari mhux imħallas ieħor Ix-xogħol mhux imħallas li mhux inkluż fil-kategoriji preċedenti jinkludi wkoll lill-foreman u lis-submaniġers mhux responsabbli għall-ġestjoni tal-azjenda agrikola kollha. C.UC. Xogħol każwali mhux imħallas C.UC.60. Ix-xogħol mhux imħallas li ma jkunx sar b’mod regolari fl-azjenda matul is-sena kontabilistika jiġi aggregat f’din il-kategorija. C.PR. Xogħol regolari mħallas Xogħol imħallas (fi flus u/jew in natura) fuq l-iskala normali għas-servizzi pprovduti u li matul is-sena kontabilistika (eskluż il-btajjel normali) ikunu ħadmu għall-azjenda għal mill-inqas ġurnata sħiħa fil-ġimgħa. Iridu jintwerew il-kategoriji li ġejjin: C.PR.70. Maniġer tal-azjenda agrikola Persuna b’salarju li tkun responsabbli għall-ġestjoni ta’ kuljum tal-azjenda. C.PR.50. Ieħor Ix-xogħol regolari mħallas kollu (eskluż il-maniġer b’salarju tal-azjenda) jiġi aggregat f’dan il-grupp. Jinkludi wkoll il-foreman u s-submaniġers mhux responsabbli għall-ġestjoni tal-azjenda agrikola kollha. C.PC. Xogħol każwali mħallas C.PC.60. Ix-xogħol imħallas li ma jkunx sar b’mod regolari fl-azjenda matul is-sena kontabilistika (inkluż il-ħaddiema parzjali) jiġi aggregat f’din il-kategorija. KOLONNI FIT-TABELLA C Għadd ta’ persuni (il-kolonna P) Fejn ikun hemm diversi detenturi, jista’ jkun hemm diversi konjuġi/sħab. L-għadd ta’ konjuġi/sħab u l-għadd ta’ persuni jenħtieġ li jkunu indikati fil-kategoriji fejn jistgħu jidhru (kategoriji 40 u 50 mill-gruppi “xogħol regolari mhux imħallas” UR jew “xogħol regolari mħallas” PR). Sess (il-kolonna G) Is-sess jenħtieġ li jiġi stabbilit biss għad-detentur(i) u/jew għall-maniġer(s), fil-kategoriji fejn jistgħu jidhru (il-kategoriji 10 sa 30 u 70 mill-gruppi “xogħol regolari mhux imħallas” UR jew “xogħol regolari mħallas” PR). Is-sess jiġi indikat b’numru ta’ kodiċi, jiġifieri: 1. raġel; 2. mara. Sena tat-twelid (il-kolonna B) Is-sena tat-twelid jenħtieġ li tingħata biss għad-detentur(i) u/jew għall-maniġer(s) (il-kategoriji 10 sa 30 u 70 mill-gruppi “xogħol regolari mhux imħallas” UR jew “xogħol regolari mħallas” PR) billi jintużaw l-erba’ ċifri tas-sena tat-twelid. Taħriġ agrikolu tal-maniġer (il-kolonna T) It-taħriġ agrikolu jenħtieġ li jingħata biss lill-maniġer(s) (il-kategoriji 10, 30 u 70 mill-gruppi “xogħol regolari mhux imħallas” UR jew “xogħol regolari mħallas” PR). It-taħriġ agrikolu jiġi indikat b’numru ta’ kodiċi, jiġifieri: 1. esperjenza agrikola prattika biss; 2. taħriġ agrikolu bażiku; 3. taħriġ agrikolu sħiħ. Ħin maħdum fis-sena (il-kolonna Y1) Il-ħin maħdum jenħtieġ li jiġi indikat f’sigħat għall-gruppi u għall-kategoriji kollha. Jenħtieġ li jirreferi għall-ħin li effettivament ġie ddedikat għax-xogħol fl-azjenda. Fil-każ ta’ ħaddiema b’inqas ħiliet, il-ħin maħdum jenħtieġ li jitnaqqas b’mod proporzjonali mal-kapaċitajiet tagħhom. Il-ħin maħdum minn ħaddiema parzjali jiġi stmat billi l-ammont totali mħallas għax-xogħol jiġi diviż bil-paga fis-siegħa ta’ ħaddiem impjegat bis-siegħa. Forza tax-xogħol totali: għadd ta’ unitajiet fis-sena (il-kolonna W1) Il-forza tax-xogħol impjegata b’mod regolari tiġi kkonvertita f’unitajiet ta’ xogħol fis-sena. L-għadd ta’ unitajiet ta’ xogħol fis-sena ma jiġix irreġistrat għax-xogħol każwali (kemm dak mhux imħallas (UC) kif ukoll dak imħallas (PC)). Unità waħda ta’ xogħol fis-sena hija ekwivalenti għal persuna waħda li taħdem full-time fl-azjenda. Persuna waħda ma tistax taqbeż l-ekwivalent ta’ unità waħda ta’ xogħol, anki jekk il-ħin tax-xogħol effettiv tagħha jaqbeż l-istandard għar-reġjun u għat-tip ta’ azjenda. Persuna li ma taħdimx matul is-sena kollha fl-azjenda tirrappreżenta frazzjoni ta’ “unità fis-sena”. L-“unità ta’ xogħol fis-sena” ta’ kull waħda minn dawn il-persuni tinkiseb billi wieħed jiddividi l-ħin tax-xogħol effettiv fis-sena bil-ħin tax-xogħol normali fis-sena ta’ ħaddiem full-time fir-reġjun li jkun qiegħed jitqies u fl-istess tip ta’ azjenda. Fil-każ ta’ ħaddiema b’inqas ħiliet, l-ekwivalent ta’ unitajiet ta’ xogħol fis-sena jenħtieġ li jitnaqqas b’mod proporzjonat mal-kapaċitajiet tagħhom. Sehem tax-xogħol għal OGA bħala % tal-ħin maħdum fis-sena (il-kolonna Y2) Is-sehem tax-xogħol għal OGA f’termini ta’ ħin maħdum huwa obbligatorju biss fil-każ tax-xogħol każwali (kemm dak mhux imħallas kif ukoll dak imħallas). Huwa fakultattiv għall-konjuġi/għas-sħab tad-detentur(i), għal xogħol regolari mhux imħallas ieħor, u għal xogħol regolari mħallas ieħor. Għal kull kategorija kkonċernata (40, 50, 60), dan jingħata bħala % tas-sigħat maħduma matul is-sena kontabilistika. Sehem tax-xogħol għal OGA bħala % tal-unitajiet ta’ xogħol fis-sena (il-kolonna W2) Is-sehem tax-xogħol għal OGA f’termini ta’ unitajiet ta’ xogħol fis-sena huwa obbligatorju għall-kategoriji kollha ta’ xogħol għajr ix-xogħol każwali (kemm dak mhux imħallas (UC) kif ukoll dak imħallas (PC)). Jingħata bħala % tal-unitajiet ta’ xogħol fis-sena għal kull kategorija. Xogħol f’azjenda agrikola Ix-xogħol f’azjenda jinkludi x-xogħol kollu ta’ organizzazzjoni, ta’ superviżjoni u ta’ twettiq, kemm manwali kif ukoll amministrattiv, li jsir b’rabta max-xogħol agrikolu fl-azjenda agrikola u x-xogħol relatat mal-OGA direttament relatati mal-azjenda: Xogħol agrikolu fl-azjenda agrikola — organizzazzjoni u ġestjoni finanzjarja (bejgħ u xiri mill-azjenda agrikola, żamma tal-kotba kontabilisitiċi, eċċ.), — xogħol fl-għelieqi (ħrit, żrigħ, ħsad, manutenzjoni tas-siġar tal-frott, eċċ.), — trobbija tal-bhejjem (tħejjija tal-għalf, tmigħ tal-annimali, ħlib, indukrar tal-bhejjem, eċċ.), — tħejjija tal-prodotti għas-suq, ħżin, bejgħ dirett tal-prodotti tal-azjenda agrikola, ipproċessar tal-prodotti tal-azjenda agrikola għall-awtokonsum, produzzjoni tal-inbid u taż-żejt taż-żebbuġa, — manutenzjoni tal-bini, tal-makkinarju, tat-tagħmir, tas-sisien tal-ħaxix, tal-fosos, eċċ., — trasport għall-azjenda mwettaq mill-forza tax-xogħol tal-azjenda. Xogħol għall-OGA direttament relatati mal-azjenda — xogħol b’kuntratt (bl-użu ta’ mezzi tal-produzzjoni tal-azjenda), — turiżmu, akkomodazzjoni u attivitajiet rikreattivi oħra, — ipproċessar tal-prodotti tal-azjenda agrikola (irrispettivament jekk il-materja prima tiġix prodotta fl-azjenda jew jekk tinxtarax minn barra), pereżempju ġobon, butir, laħam ipproċessat …, — produzzjoni ta’ enerġija rinnovabbli, — forestrija u pproċessar tal-injam, — OGA oħra (trobbija tal-annimali tal-pil, biedja terapewtika, artiġjanat, akkwakultura, …). Dawn li ġejjin mhumiex inklużi fix-xogħol tal-azjenda: — xogħol fil-produzzjoni ta’ assi fissi (kostruzzjoni jew tiswijiet maġġuri ta’ bini jew ta’ makkinarju, tħawwil ta’ siġar tal-frott, demolizzjoni ta’ bini, qlugħ tas-siġar tal-frott, eċċ.), — xogħol imwettaq għall-unità domestika tad-detentur(i) jew tal-maniġer(s).”